Ringraziamentu
(Dedicada a s’Associazione “Sa perda e su entu”
Ulassai, 7 maggio 2004)

Como est finida sa mia cantone
Pro chi non sia bella a cumplimentu
Ringrazio deo s’Associassione
Chi l’an giamada “Sa Perda E Su Entu”

De parte insoro nde soe cuntentu
Ca dadu m’ana custa occasione
Si no non nde tenia intenzione
De dare isfogu a su meu talentu.

A isso est chi devo ringraziare
Pro sa capazidade ‘e parte insoro
In su formadu ‘e custa poesia

A sas famiglias cun issos impare
Mando unu auguru de veru coro
E fino saludende ‘e parte mia.